Ron DeSantis

Ronald Dion DeSantis (sündinud 14. septembril 1978 Jacksonville'is Florida osariigis) on Ameerika Ühendriikide poliitik, kes on alates 2019. aastast Florida osariigi 46. kuberner. Vabariikliku partei liikmena esindas ta aastatel 2013–2018 Ameerika Ühendriikide Esindajatekojas Florida 6. valimisringkonda. Jacksonville'is sündinud DeSantis veetis suurema osa oma lapsepõlvest Floridas Dunedinis. Ta on lõpetanud Yale'i ülikooli ja Harvardi ülikooli, kus õppis õigusteadust. DeSantis astus Ameerika Ühendriikide mereväkke 2004. aastal ja ülendati leitnandiks, enne kui asus tööle SEAL Team One'i õigusnõunikuna. 2006. aastal saadeti ta tööle Guantánamosse ja 2007. aastal lähetati Iraaki. Kui ta kaheksa kuu pärast USA-sse naasis, määras Ameerika Ühendriikide justiitsminister DeSantise USA eriprokuratuuri abina USA prokuratuuribüroosse Florida keskosas. Sellel ametikohal töötas ta kuni erru saatmiseni 2010. aastal. DeSantis valiti esimest korda USA Kongressi 2012. aastal ning siis uuesti 2014. ja 2016. aastal. Temast sai Freedom Caucuse asutajaliige ja ta oli president Donald Trumpi liitlane. Ta kandideeris 2016. aastal lühikest aega ka USA Senatisse, kuid võttis oma kandidatuuri maha, kui senine senaator Marco Rubio taotles tagasivalimist. DeSantis võitis vabariiklaste kandidatuuri 2018. aasta kubernerivalimistel ja alistas üldvalimistel napilt Demokraatliku Partei kandidaadi, Tallahassee linnapea Andrew Gillumi 0,4%-ga. DeSantis oli kuberner koroonapandeemia, samuti orkaani Ian ajal. Ta toetas vanemlike õiguste seaduse vastuvõtmist. 2022. aasta kubernerivalimistel alistas ta Charlie Cristi 19,4 protsendipunktiga, mis on osariigi suurim kubernerivalimiste võidumarginaal viimase 40 aasta jooksul. 24. mail 2023 teatas DeSantis, et kandideerib vabariiklaste kandidaadiks Ameerika Ühendriikide presidendivalimistel ja jätkab kampaania ajal tööd kubernerina. 21. jaanuaril 2024 ta loobus edasi kandideerimast ja palus oma toetajatel hääletada Donald Trumpi poolt. Ta on kirjutanud kaks raamatut: "Dreams From Our Founding Fathers" ilmus enne tema esimest kongressikampaaniat 2011. aastal ja "The Courage to Be Free" 2023. aastal. Ronald Dion DeSantis sündis 14. septembril 1978 Florida osariigis Jacksonville'is. Tema vanemad on Karen ja Ronald Daniel DeSantis. Tema keskmine nimi Dion on pandud laulja Dion DiMucci järgi. Kõik DeSantise vanavanavanemad rändasid Ameerikasse Lõuna-Itaaliast. Tema vanemad ja kõik tema vanavanemad sündisid ja kasvasid üles Lääne-Pennsylvanias ja Kirde-Ohios. DeSantise ema töötas meditsiiniõena ning isa töötas Nielseni meediauuringute firmas seireseadmete paigaldajana. Nad tutvusid 1970. aastatel Ohio osariigis Youngstowni ülikoolis õppides ja kolisid Jacksonville'i. Seejärel kolis tema pere Orlandosse, enne kui ta kuueaastaselt kolis Dunedini linna Floridas Tampa Bay piirkonnas. Tema noorem õde Christina suri 2015. aastal 30-aastaselt kopsuemboolia tõttu. DeSantis õppis Our Lady of Lourdesi katoliku koolis ja Dunedini keskkoolis, mille lõpetas 1997. aastal. Pärast keskkooli õppis DeSantis Yale'i ülikoolis ajalugu. Ta oli Yale'i ülikooli pesapallimeeskonna kapten. DeSantis oli Delta Kappa Epsiloni vennaskonna ja ühe Yale'i salaühingu St. Elmo Society liige. Yale'is osaledes töötas ta erinevatel töökohtadel, sealhulgas elektriku assistendina ja treenerina pesapallilaagris. DeSantis lõpetas Yale'i ülikooli 2001. aastal bakalaureusekraadiga magna cum laude. Pärast Yale'i õpetas DeSantis ajalugu ja oli aasta treener Georgias Darlingtoni koolis, seejärel õppis Harvardi ülikooli õigusteaduskonnas, mille lõpetas 2005. aastal õigusdoktori kraadiga cum laude. Harvardis oli ta ajakirja Harvard Journal of Law and Public Policy ärijuht. DeSantis tutvus Casey Blackiga Põhja-Florida ülikooli golfiväljakul. Too oli olnud Golf Channeli telesaatejuht ning seejärel teleajakirjanik ja WJXT uudistesaatejuht. Nad abiellusid 26. septembril 2009. Neil on kolm last. Ta on välisõdade veteranide ja Ameerika leegioni liige. 2022. aastal ilmus DeSantis nimekirjas Time 100, ajakirja Time '​i iga-aastases 100 maailma mõjukaima inimese nimekirjas. 2023. aasta septembri seisuga oli tema netoväärtus hinnanguliselt umbes 1,5 miljonit dollarit, võrreldes 300 000 dollariga 2021. aastal; tema 1,25 miljoni dollari suurune raamatuleping HarperCollinsiga 2022. aastal tegi temast selle aasta lõpuks miljonäri. "Ron DeSantis, governatore in Florida e possibile candidato alla presidenza, ha origini abruzzesi e molisane" [Ron DeSantis, governor of Florida and possible presidential candidate, is originally from Abruzzo and Molise] (itaalia). 10. november 2022. Vaadatud 5. mail 2023. Di Leonardo, Stefano (19. november 2022). "Origini comuni ma rivali verso la Casa Bianca: DeSantis e McCarthy, la sfida tra i Repubblicani è molisana" [Common origins but rivals toward White House: DeSantis and McCarthy, Republicans challenge Molise] (itaalia). Vaadatud 27. veebruaril 2023. "Ron DeSantis, è di Castelfranci il nuovo idolo dei repubblicani statunitensi" [Ron DeSantis, the new idol of the US Republicans is from Castelfranci] (itaalia). 9. november 2022. Vaadatud 11. märtsil 2023. "Ron DeSantis stravince le Midterm: il "bigotto" peligno opziona la corsa alla Casa Bianca" [Ron DeSantis wins the Midterms hands down: the Peligno "sanctimonius" options the race for the White House] (itaalia). 9. november 2022. Vaadatud 11. märtsil 2023. Contorno, Steve (21. august 2018). "Immigration hardliner Ron DeSantis' great-great-grandmother was nearly barred from America". Tampa Bay Times. Vaadatud 16. novembril 2021. Cerabino, Frank (24. märts 2020). "Cerabino: Florida Gov. DeSantis needs to start acting like an Italian mayor". Palm Beach Post. Vaadatud 8. märtsil 2023. Gomez, Henry. "How Midwest roots shaped Ron DeSantis' political values and perspective", NBC News (March 19, 2023). Smith, Adam; Leary, Alex (18. veebruar 2018). "Ron DeSantis: Capitol Hill loner, Fox News fixture, Trump favorite in Florida governor's race". Tampa Bay Times (Digital). Vaadatud 8. märtsil 2023. McFerren, Robert (11. august 2022). "Florida Gov. DeSantis's family roots run deep in Valley". WFMJ-TV (Digital). Vaadatud 9. märtsil 2023. Perry, Mitch (8. september 2015). "Ron DeSantis admits GOP faithful are 'demoralized, depressed and dejected' at D.C. Republicans". SaintPetersBlog. Extensive Enterprises, LLC. Vaadatud 6. juulil 2020. Cridlin, Jay. “Is DeSantis a hometown hero in this Florida city or just someone who lived there?”, Miami Herald (April 30, 2023). "Christina Marie DeSANTIS". Legacy.com. 7. juuni 2015. Vaadatud 17. oktoobril 2021. Leary, Alex (18. mai 2015). "Ron DeSantis' sister dies". Tampa Bay Times. Vaadatud 8. märtsil 2023. Morgan, Nancy (10. juuni 2001). "Yale grad DeSantis is a hit on, off field". St. Petersburg Times. Originaali arhiivikoopia seisuga 24. september 2001. Vaadatud 18. juunil 2023. Mahoney, Emily L. (20. oktoober 2018). "Florida governor candidate Ron DeSantis carved aggressive path from Dunedin to D.C." Miami Herald. Vaadatud 22. novembril 2020. "2001 Yale Baseball Roster". Yale University. Originaali arhiivikoopia seisuga 29. juuni 2001. Vaadatud 12. aprillil 2021. "Yale University Baseball: Overall Statistics for Yale". Yale University. 28. aprill 2001. Originaali arhiivikoopia seisuga 28. november 2001. Vaadatud 12. aprillil 2021. Vaccaro, Ron (30. märts 2001). "Baseball's DeSantis shines on Yale Field of dreams". Yale Daily News. Originaali arhiivikoopia seisuga 5. aprill 2001. Vaadatud 18. juunil 2023. Mazzei, Patricia (10. aprill 2021). "Could Ron DeSantis Be Trump's G.O.P. Heir? He's Certainly Trying". The New York Times. Vaadatud 12. aprillil 2021. Confessore, Nicholas (20. august 2023). "How Ron DeSantis Joined the 'Ruling Class' — and Turned Against It". The New York Times. Vaadatud 20. augustil 2023. Mor, Michael (5. november 2014). "Seventeen Yale alumni won congressional, governor's races on Election Day 2014". YaleNews (inglise). Vaadatud 15. juulil 2020. Robles, Frances (5. november 2022). "Pranks, Parties and Politics: Ron DeSantis's Year as a Schoolteacher". The New York Times. Vaadatud 1. märtsil 2023. "CANDIDATE Q&A: U.S. House 6, Ron DeSantis". Palm Coast Observer (inglise). 1. august 2012. Vaadatud 8. märtsil 2023. Lakritz, Talia (1. detsember 2022). "Ron DeSantis' wife, Casey, has been instrumental in the Florida governor's rise to fame. Here's a timeline of their relationship". Business Insider (Digital). Vaadatud 4. veebruaril 2023. DeSantis, Ron (28. veebruar 2023). The Courage to Be Free. New York City, New York, United States of America: Harper Collins. ISBN 978-0-0632-7600-0. "Meet the Family". Ron DeSantis for Governor (Ameerika inglise). Originaali arhiivikoopia seisuga 25. oktoober 2022. Vaadatud 14. novembril 2022. Galbraith, Alex (4. november 2022). "Florida Gov. Ron DeSantis was married at Walt Disney World". Orlando Weekly. Kurtz, Judy (28. veebruar 2023). "DeSantis says he insisted on 'no Disney characters' at his Disney World wedding". The Hill. @FLCaseyDeSantis (30. märts 2020). "Ron and I are beyond blessed" (Tweet). Vaadatud 30. märtsil 2020 – cit. via Twitter. "Ron Desantis" (PDF). Vignette by National Journal. Originaali (PDF) arhiivikoopia seisuga 15. veebruar 2023. Vaadatud 17. oktoobril 2021. Mullins, Kyle (29. september 2023). "Here's How Much Ron DeSantis Is Worth". Forbes. Vaadatud 1. oktoobril 2023. Contorno, Kit Maher,Steve (1. juuli 2023). "DeSantis' net worth is more than $1.17 million, newly filed state disclosure shows". CNN. Vaadatud 12. oktoobril 2023. Nehamas, Nicholas (30. juuni 2023). "DeSantis Financial Disclosure Puts Him in the Millionaires Club". The New York Times. ISSN 0362-4331. Vaadatud 12. oktoobril 2023 – cit. via NYTimes.com.